Kedves Vőm, Gergő!

Hálás köszönet a csaknem félévszázados (1968. április) történelmi Zentai Péter-levél digitalizálásáért !  Ez a levél is bizonyítja, hogy az Általad szervezett és vezetett Telehold Túra Klubnak milyen mély történelmi- és kulturális gyökerei vannak. Zentai Péter, a felejthetetlen geokémikus-filozófus és költő kollégám és barátom által 1965 körül létrehozott Holdkórosok Klubja egyenesági elődje a Filozófiai Vitakörnek, Magyarország legrégebbi (1973.) tudományos egyesületének is. Zentai Péternek (1938-1984) ennek létrehozásában is döntő szerepe volt. Levélváltásunkat most megosztom a Filozófiai Vitakör alapító atyáival és anyáival is, valamint azokkal is, akik a történelmi ereklyéket kiemelt becsben tartják.

Szeretettel: Papuska

_______________________________________________________________
From: Antók Gergely

To: Detre Csaba

Sent: Saturday, April 23, 2016 12:29 PM

Subject: Holdkórosok Klubja

Kedves Papuska!

Az elődök előtti Nagy Meghajlással küldöm a Tőled kapott levelet beszkennelve. A Holdkórosok Klubja által megtartott Mondscheinparty-kat - nagy megtiszteltetésnek tartva - az általam kitalált Telehold Túrák és a Telehold Túra Klub ősének és példaképeként tekintem. A Tőled kapott levelet ereklyeként őrzöm.

Rokoni és Baráti Üdvözlettel, Gergő

